चौराहे पर रोटी पकाकर किया प्रदर्शन
गैससिलेंडर के दाम बढ़ाए जाने के विरोध में गुरुवार को कांग्रेसियों ने नंगली सर्किल पर केंद्र सरकार के खिलाफ प्रदर्शन किया। इस दौरान कार्यकर्ताओं ने चूल्हे में लकड़ी से दाल रोटी पकाई और सिलेंडर को उलटा रखा। कांग्रेसियों ने प्रधानमंत्री नरेंद्र मोदी भाजपा सरकार के खिलाफ जमकर नारेबाजी की। विरोध प्रदर्शन जिला कांग्रेस कमेटी अध्यक्ष टीकाराम जूली के नेतृत्व में किया गया। इस मौके पर वक्ताओं ने कहा कि भाजपा सरकार ने घरेलू गैस सिलेंडर के दाम 86 रुपए तथा व्यावसायिक सिलेंडर का दाम 149.50 रुपए बढ़ा दिए। मोदी के निर्णय से नोटबंदी की मार झेल रहे गरीब, मजदूर, किसान व्यापारियों की रसोई चलाना मुश्किल हो गया है। भाजपा ने आम आदमी की थाली से निवाला छीनने का काम किया है। विरोध प्रदर्शन में जौहरीलाल मीणा, राजेंद्र गंडूरा, अजीत यादव, जवाहर जैन, संजीव बारेठ, प्रदीप आर्य, योगेश मिश्रा, पुष्पा गुप्ता, कमलेश सैनी, संजय यादव, प्रदीप सिंह, गौरव यादव, हरिशंकर रावत, योगेश मेहता, महेंद्र सैनी, नरेंद्र मीणा सहित अनेक कार्यकर्ता मौजूद थे।
अलवर. कांग्रेसियों ने गैस सिलेंडर के दाम बढ़ाने के विरोध में नंगली सर्किल पर चूल्हे पर दाल रोटी पकाकर किया प्रदर्शन।
awa_Deva hin_Deva hin_Deva